Džeko naté main kanggo FK Željezničar saka taun 2003-2005. Sasuwené ing kana, panjenengané main minangka juru main tengah lan ora patèk sukses ing posisiné mau. Awaké dianggep dhuwur banget lan kurang apik saka segi tèhnik. Džeko salanjute pindah ing salah sijining klub ing Republik Ceko, FK Teplice lan langsung disilihaké ing Ústí nad Labem. Sasuwené mangsa disilih, panjenengané nyétak enem gol saka ping 15 main. Setahun salanjuté, panjenengané bali ing FK Teplice lan main tekan 2007. Kanthi nyétak 13 gol saka 30 tetandhingan, panjenengané dadi top skor Liga Gambrinus mangsa 2006–07. Amarga penampilané mau, VfL Wolfsburg kepincut lan nukoni kanthi biaya 4 yuta euro.